
Geroa Bai talde parlamentarioko foru parlamentari Mikel Asiain Torres jaunak, Legebiltzarreko Erregelamenduan xedatutakoaren babesean, honako mozio hau aurkezten du, Legebiltzarreko Osoko Bilkuran eztabaidatu eta bozkatzeko. Mozioaren jarraipena Industriako eta Enpresen Trantsizio Ekologiko eta Digitalerako Batzordeak eginen du. 
Zioen azalpena
Joan den irailaren 18an, Industriako eta Enpresen Trantsizio Ekologiko eta Digitalerako kontseilaria eta Energiako estatu-idazkari Joan Grizard bildu ziren, Nafarroak energia elektrikoaren arloan duen eskaria aztertzeko, plangintza elektriko berrirako ezarritako zirriborroarekin alderatuta.
Beste behin gogorarazi behar dugu industriak gure erkidegoaren BPGaren % 32 egiten duela eta, hortaz, gure garapenerako eta gure ongizate-estaturako oinarria dela.
Bilera horretan, estatuak ezetza eman zion Nafarroak egindako eskaerari, eta horregatik aurkezten dugu erabaki-proposamen hau.
Nafarroako Parlamentuak Estatuko Gobernua premiatzen du aintzat har dezan Nafarroako Gobernuak potentzia elektrikoa dela-eta egindako eskaria eta, hartara, egin beharreko aldaketak egin ditzan plangintza elektrikoaren zirriborroan.

